Նա համոզված է, որ երիտասարդ հանրապետակաները պետք է մասնակցեն ընտրություններին, քանի որ ունեն և՛ մարդկային, և՛ մասնագիտական լուրջ պոտենցիալ, որը պետք է օգտագործել հետակա զարգացումների համար։ Բաբլոյանը գտնում է, որ եթե ՀՀԿ-ն բարեփոխումներ իրականացնի կուսակցության ներսում, կարող է պետությանն օգտակար լինել։ Նա հիշեցնում է իր՝ կուսակցությանը միանալու պատճառները․«Երբ ես մտա ՀՀԿ 2012-ին, մտա միայն այն բանի համար, որովհետև կուսակցությունը վերցրել էր այն ճանապարհը, որ մոնոպոլիաների դեմ պայքարեր, կոռուպցիայի դեմ պայքարեր։ Ես եղել եմ կառավարության անդամ, իշխանության մեջ և եղել եմ ոչ կուսակցական։ Արդեն ԱԺ-ում էի, երբ մտա կուսակցություն։ Այսինքն մտա ոչ թե նրա համար, որ պաշտոն զբաղեցնեմ, այլ որ կարողանայի մասնակցել, ավելի ճիշտ ձևով ծրագրերն առաջ տանել»։